Só lyk nuwe brandstofprys | Maroela Media
Verbruikers sal dié week 'n effense sug van verligting kan slaak wanneer die kleinhandelprys van hoë asook lae oktaan petrol Woensdag met 13c per liter daal. Die groothandelprys van diesel sal op sy beurt met 16c per liter daal, het die departement van energie in 'n verklaring gesê.
Luidens die verklaring daal die prys van paraffien per liter met 31c. Die gemiddelde internasionale produkpryse vir petrol, diesel en paraffien het gedurende die oorsigtydperk, wat in Suid-Afrika maand-op-maand gemeet word, gedaal.
Hierdie daling het egter na 'n verswakte rand-dollar-verhouding gelei, het die departement gesê. Die rand verhandel tans teen R14,72 teenoor die VSA se geldeenheid.
Dankbaar elke bietjie help.
Dankie S A Regering vir al die aanhoudende slegte nuus. Julle mergel hierdie land se mense tot op die been. Sal seker eendag regkom as alles eers ineengestort het. Dan sal mense seker wakker skrik.????